text: Cykelløbet Danmark Rundt vil kunne mærkes på vestjyske veje
  27 juli 2016 kl. 08.55
  Løbet starter tirsdag ved middagstid i cykelbyen Herning og har opløb og mål i Esbjerg.
  Den 26. udgave af cykelløbet PostNord Danmark Rundt ruller gennem landet fra i dag. Løbet starter i cykelbyen Herning og har mål i Esbjerg.
  Efter præsentationen af feltet på Torvet i Herning skydes løbet i gang, og turen går sydpå ad småveje gennem Brande, Blåhøj, Grindsted, Ansager og Sig til Varde.
  I Varde køres over Torvet i centrum og videre sydpå gennem Bramming og Gredstedbro. Fra Ribe kører feltet helt ud til digerne ved Vesterhavet, henover den meget smalle bro Kammerslusen og kører langs digerne på et meget smalt stykke i godt 10 km.
  Tjæreborg passeres ind mod rundstrækningen i Esbjerg, hvor finalen er lig med opløbet i 2011 med stigningen på Hulvejen, inden opløbet foran Musikhuset. En første etape i åbent terræn, hvor især vinden og Kammerslusen kan skabe stor udskilning i feltet.
  Der er forventet ankomst til rundstrækningen i Esbjerg ca. kl. 16.45.
  Torsdag har Danmark Rundt start på Rømø og mål i Sønderborg. Frdag køres der med start i Aabenraa og mål i Vejle.
  Rytterne skal så køre tre omgange på en 3,7 kilometer lang rundstrækning, der omfatter Havnegade, tv. ad Jernbanegade, tv. ad Skolegade, th. ad Englandsvej, tv. ad Nørregade, tv. ad Strandbygade, th. ad Stormgade, tv. ad Toldbogade, tv. ad Hulvejen og th. ad Havegade, hvor vinderen af 1. etape ventes at krydse målstregen foran Musikhuset omkring kl. 17.25. De nævnte gader vil være midlertidigt lukket, når feltet passerer.
  Undervejs på etapen mod Esbjerg vil de veje, der støder op til ruten, være spærret kortvarigt, når reklamekaravanen og rytterne passerer.
  #Bramming kl 15.30, #Ribe kl. 16 og #Esbjerg kl. 16.45 får besøg af @PostNordDKRundt. Kom og hep med langs ruten. pic.twitter.com/0dQOMqn7Kd
  
  